**УТВЪРЖДАВАМ: (П)**

**ИВАЙЛО ЗДРАВКОВ**

*Областен управител на*

*област Велико Търново*

П Р А В И Л Н И К

**ЗА ОРГАНИЗАЦИЯТА И ДЕЙНОСТТА НА**

**ПОСТОЯННАТА КОМИСИЯ ПО ТУРИЗЪМ**

**НА ОБЛАСТ ВЕЛИКО ТЪРНОВО**

**РАЗДЕЛ І**

**ОБЩИ ПОЛОЖЕНИЯ**

1. Постоянната комисия по туризъм е обществен експертно-консултативен орган, създаден с решение № 2 по протокол от 23.02.2010 г. от заседание на Областен съвет за развитие на област Велико Търново, на основание чл. 22, ал. 5 от Закона за регионалното развитие.
2. Дейността на постоянната комисия по туризъм се основава на принципите на доброволност, равнопоставеност, откритост и законност.

**РАЗДЕЛ ІІ**

**ОСНОВНИ ФУНКЦИИ**

* 1. Постоянната комисия по туризъм подпомага Областния управител при определяне, организиране и контролиране провеждането на националната политика за развитие на туризма на територията на област Велико Търново.
  2. Постоянната комисия по туризъм в своята дейност осъществява следните основни функции:
     1. Периодично разглежда, обсъжда и анализира състоянието и проблемите на туризма на регионално ниво;
     2. Определя приоритетите на регионалната политика в областта на туризма и мерките по изпълнението им, съобразно националните приоритети;
     3. Подпомага Областния управител при разработването и изпълнението на областни стратегии и програми в сферата на туризма;
     4. Осигурява условия за провеждане на регионалната политика в областта на туризма в съответствие с националните приоритети;
     5. Дава становища, оценки и заключения по документи с регионално значение, свързани с туризма;
     6. Обсъжда и предлага проекти за изменение на нормативни актове, свързани с туризма;
     7. Съдейства за рекламата на туристическия продукт на вътрешни и международния пазар;
     8. Подпомага Областния управител за осигуряване на съответствието между националните и местните интереси в областта на туризма.
  3. Комисията осъществява контакти с неправителствени, стопански и други организации в областта на туризма от страната и чужбина.

**РАЗДЕЛ ІІІ**

**ОРГАНИЗАЦИОННА СТРУКТУРА**

1. Постоянната комисия по туризъм се състои от Председател, Секретар и Членове.
2. Председател на комисията е Областен управител на област Велико Търново или Заместник областен управител, ресорно определен със заповед на Областен управител да отговаря за туризма.
3. Председателят на постоянната комисия по туризъм:
   * Определя дневния ред, свиква и ръководи заседанията на комисията;
   * Координира контрола по изпълнение решенията на съвета;
4. Дейността на Председателя на комисията се подпомага от Секретар.
5. Секретаря на комисията:
   * Организира подготовката на заседанията на Постоянната комисия по туризъм;
   * Отговаря за съхранението на документацията и воденето на кореспонденцията на комисията.
6. Членове на съвета са:

* представители на консултативни съвети по въпросите на туризма към общините на територията на област Велико Търново, създадени съгласно чл. 13 от Закона за туризма;
* представители на туристически сдружения от област Велико Търново;
* регионални представителства на национални браншови и туристически сдружения;
* хотелиери, ресторантьори, туроператори и туристически агенти;
* представители на музеи, културни институции и други организации, имащи отношение към развитието на туризма в област Велико Търново;

1. Членовете на постоянната комисия по туризъм се определят от ръководните органи на съответните организации и учреждения и имат следните права и задължения:

* Участват лично в заседанията на комисията, а по изключение (при обективна невъзможност) се заместват от други представители, упълномощени от ръководните органи на членуващите организации /институции.
* Имат право на един глас при гласуване на решения на Съвета;
* Определят свои представители за осигуряване на информация, изготвяне на становища и други координационни дейности, свързани с развитието на туризма;
* Внасят за обсъждане в заседанията на комисията предложения, свързани с реализацията на регионалната политика в областта на туризма;
* Подготвят становища на организациите, които представляват, по обсъжданите в комисията въпроси;
* Имат право на достъп до съхраняваните в комисията протоколи и материалите към тях.

1. Председателят на комисията може да кани за участие в неговите заседания физически и юридически лица, граждански сдружения и нестопански организации, имащи отношение към развитието на туризма.

**РАЗДЕЛ ІV**

**ОРГАНИЗАЦИЯ НА ДЕЙНОСТТА**

1. Заседанията се свикват и ръководят от Председателят, а при отсъствието му от упълномощен член на комисията. По искане на 1/3 от участниците могат да се провеждат извънредни заседания.
2. Необходимият кворум за провеждане на заседанията е повече от половината от всички членове на комисията.
3. Решенията се вземат с мнозинство повече от половината от присъстващите на заседанието.
4. При необходимост комисията може да заседава онлайн или неприсъствено.
5. За всяко заседание на комисията се изготвя протокол, които се подписва от Председателя и Секретаря. Към протокола се прилагат документите, разгледани на заседанието и приетите решения.